Maca, tura, tasekla tekcem annar n tira. Tuɣal tamaziɣt tettwaru. D annect-a i yeğğan ddeqs n tewsatin ad d-banent. Akken yurra SALHI Mohand Akli : « Aɛeddi n tsekla taqbaylit seg timawit tamensayt ɣer tira, iban-d s sin n wudmawen: n timawit, tis snat d talalit n tewsatin timaynutin1 ». Tira di teqbaylit, tettnerni seg tallit ɣer tayaḍ almi teṣṣaweḍ tefka-d aṭas n yidlisen d yiḍrisen.